== Baggrunden for værket ==
Baggrunden for at Nyerup udarbejdede af en bog over almuelitteraturen var at han i forbindelse med oprettelsen af [[Selskabet for Efterslægten]] blev valgt ind i en kommission i dette selskab som skulle besørge udgivelsen af skolebøger og småskrifter for almuen. Nyerup forskede derfor i hvilken litteratur almuen mest læste, og fandt at det bestod mest i middelalderlige [[folkebog|folkebøger]] og lignende. Nyerup skriver selv: "Disse Bøger, mente jeg, har menig-Mand fattet en saadan Godhed for, at den nødig giver slip paa dem. De maae altsaa ikke vristes, men lokkes den af Hænderne, og det kan ikke skee, medmindre man har andre passende at give dem isteden, der maae have saa megen Lighed med de gamle som muligt."<ref name="levnetsløb">Rasmus Nyerup, ''Rasmus Nyerups Levnetsløb'', 1829, s. 32.</ref> Nyerup skrev derfor en række artikler om de "gode" folkebøger som blev trykt i tidsskriftet ''[[Iris (tidsskrift)|Iris]]'' i [[1795]] og [[1796]].
Biblioteks-_og_informationsvidenskab Kommunikation Kultur Ledelse